Raimonds Krūmiņš

Raimonds Krūmiņš (dzimis  Kuldīgā) ir latviešu ekonomists, uzņēmējs un politiķis, bijušais Latvijas Augstākās Padomes deputāts.

 Dzīvesgājums 
Dzimis  Kuldīgā Gunāra Krūmiņa ģimenē. Pēc studijām Latvijas Lauksaimniecības akadēmijā (absolvējis tās Ekonomikas fakultāti) strādāja par Kurmenes kolhoza "Komjaunietis" galveno dispečeru.

Atmodas kustības laikā R. Krūmiņš iesaistījās Latvijas Tautas frontē, un 1989. gadā viņš tika ievēlēts Stučkas rajona tautas deputātu padomē. 1990. gadā tikai 25 gadus veco R. Krūmiņu ievēlēja par Latvijas Augstākās Padomes deputātu no 182. Jaunjelgavas vēlēšanu apgabala, un 4. maijā viņš bija starp deputātiem, kas nobalsoja par Latvijas Republikas neatkarības atjaunošanu.Latvijas Republikas Augstākās Padomes vēlēšanas  saeima.lv

1993. gadā R. Krūmiņš nesekmīgi kandidēja 5. Saeimas vēlēšanās no LNNK saraksta. Beidzoties Augstākās Padomes deputāta pilnvarām, viņš uzsāka darbu Valsts Zemes dienestā, kļūstot par Ekonomikas nodaļas vadītāju. 1995. gadā R. Krūmiņš kļuva par Rīgas domes Finansu departamenta direktoru.“Mūsu cilvēks” — Rīgas domes Finansu departamenta direktors Raimonds Krūmiņš TVNET/LTV Panorāma 2001. gada 1. oktobrī 2003. gadā Rīgas Domes priekšsēdētājs Gundars Bojārs viņu atstādināja no amata.Finanšu skandāls Rīgas domē tvnet.lv 2003. gada 16. martā

Kopā ar sievu Jautrīti viņš pirms 2003. gada iegādājās "Ezernieku" mājas Kurmenē, kur nodibināja SIA "Ezernieki I", kas nodarbojas ar zirgaudzēšanu un vienīgā no Latvijas zirgu audzētavām uzņemta Pasaules sporta zirgu selekcijas federācijā.Kurmenes zirgi ar pasaules slavu "Staburags" 13.06.2013.

2004. gadā R. Krūmiņš bija starp partijas "Latvijas Kalve" dibinātājiem. 2005. gada Rīgas domes vēlēšanās nesekmīgi kandidēja no "Latvijas Kalves" saraksta (kā tā brīža nodarbošanās reģistrēta SIA "Rīgas pirmā garāža" finanšu direktors).Politiskās organizācijas Latvijas kalve deputātu kandidātu saraksts Rīgas domei diena.lv 2005. gada 11. februārī

2008. gadā iestājies Latvijas Zemnieku savienībā (LZS). 2009. gada pašvaldību vēlēšanās R. Krūmiņš vadīja Zaļo un Zemnieku savienības (ZZS) pašvaldību vēlēšanu kampaņu, pats nesekmīgi kandidējot Rīgas domes vēlēšanās.

2010. gadā KNAB pret R. Krūmiņu aizsāka izmeklēšanu par kukuļņemšanu lielā apmērā no autobusu piegādātāja "Daimler AG" par 117 autobusu "Mercedes Benz" piegādi Rīgas pilsētas vajadzībām no 1998. līdz 2006. gadam. 2013. gadā viņu atbrīvoja no kriminālatbildības noilguma iestāšanās dēļ.Daimler lietā bijušo Rīgas domes amatpersonu un uzņēmēju atzīst par nozieguma neziņotājiem, taču no kriminālatbildības atbrīvo LETA 2013. gada 20. jūlijā

Kandidējis, taču nav ticis ievēlēts, arī visās pēdējās Rīgas domes vēlēšanās: 2013. gadā no LZS saraksta, bet 2017. gada pašvaldību vēlēšanāsRaimonds Krūmiņš izsakās par nodokļu reformu un ēnu ekonomiku LETA 2017. gada 26. aprīlī un 2020. gada Rīgas domes vēlēšanās no Zaļo un Zemnieku savienības. 2021. gada Latvijas pašvaldību vēlēšanās kandidēja uz vietu Bauskas novada domē no ZZS saraksta, taču arī šajā reizē nesaņēma pienācīgu vēlētāju atbalstu.

 Apbalvojumi 
2000. gadā Krūmiņu apbalvoja ar trešās šķiras Triju Zvaigžņu ordeni un 1991. gada barikāžu aizstāvja piemiņas zīmi.

 Literatūra 
 Tālavs Jundzis. 4. maijs: Rakstu, atmin̦u un dokumentu krājums par Neatkarības deklarāciju. Fonds "Latvijas Vēsture", 2000.

 Atsauces 

Kategorija:1965. gadā dzimušie
Kategorija:LR Augstākās Padomes deputāti
Kategorija:Triju Zvaigžņu ordeņa komandieri
Kategorija:Kuldīgas novadā dzimušie
Kategorija:Latvijas uzņēmēji
Kategorija:Latvijas Biozinātņu un tehnoloģiju universitātes absolventi